**FARSKÉ OZNAMY – filiálky NEMČICE ⦁ Farnosti Topoľčany**

**20. nedeľa v Cezročnom období**

(14.8.2022 – 21.8.2022)

▪ **Sv. omše počas týždňa v Nemčiciach a ich úmysly**:

*Pondelok*: 18.30 h. + František a Mária Sasákoví

*Piatok*: 18.30 h. + Jozef, Mária, ich rodičia a súrodenci

*Nedeľa*: 09.00 h. + Ján Hroššo

▪  **Liturgický kalendár týždňa:**

*Pondelok*: Nanebovzatie preblahoslavenej Panny Márie, cirkevne prikázaný sviatok

*Utorok*:   Sv. Štefana Uhorského, kráľa

*Štvrtok*:   Sv. Heleny, spomienka

*Piatok*:   Sv. Jána Eudesa, kňaza

*Sobota*:   Sv. Bernarda, opáta a učiteľa Cirkvi

*Nedeľa*:   21. nedeľa v Cezročnom období

▪ Po tieto dni sú v Topoľčanoch hody prameniace z titulu nášho farského kostola Nanebovzatia Panny Márie. Pričom slávime taktiež 220. výročie od posviacky nášho farského chrámu, ktorý bol slávnostne konsekrovaný 15. augusta 1802. Z tohto podnetu výročia bola osadená a v dnešnú hodovú nedeľu slávnostne požehnaná mramorová informačná pamätná tabuľa na priečelí farského kostola. Zároveň po tieto sviatočné dni možno za obvyklých podmienok v našom farskom kostole získať úplne odpustky.

▪ Zajtra v pondelok 15. augusta je cirkevne prikázaný sviatok Nanebovzatia Panny Márie (*pričom počas tohto sviatku zastupujeme aj v Bojnej, Veľkých Dvoranoch a Blesovciach*). V našej farnosti v daný deň budeme mať sv. omše nasledovne:

**Topoľčany:** 6.30; 8.00; 11.30; 17.00; 18.30 hod. **ǀ** **Nemčice:** 18.30 hod.

▪ V pondelky počas cirkevného sviatku Nanebovzatia Panny Márie 15. augusta a štátneho sviatku SNP 29. augusta z pochopiteľných sviatočných dôvodov nebudú úradné hodiny v kancelárii farského úradu (*okrem nahlasovania pohrebov či zaopatrovania*). Za porozumenie ďakujeme.

▪ Zverejnili sme už program tohtoročnej našej mariánskej púte v Topoľčanoch. Jej priebeh si môžete pozrieť na plagáte vo výveske alebo na farskej web stránke.

▪ Cez víkend 20.-21. augusta sa uskutoční na Kysuciach v Oščadnici mariánska púť, kde v nedeľu 21.8. o 10.00 hod. hlavnú sv. omšu na Kalvárii celebruje a káže náš topoľčiansky pán dekan.